
Prooemium* 



Apud Graecos et Romanos eloquentiam civitatis do- 
minam fuisse, et ab hac potissimum rerum statum pe- 
pendisse, sane haud mirum est, cum quae reipubli- 
cae forma fuit, quidquid deliberandum vel diiudican- 
dum incideret, non scriptis sed ore, non in cubicu- 
lorum tenebris, sed in omnium conspectu et palam 
perageretur. Quo major autem auctoritas et potestas 
multitudinis est in republica administranda, eo magis 
valet eloquentia: quippe quae in sententia et volun- 
tate multitudinis dirigenda quam maxime conspiciatur 
et expromatur. Ita factum est, ut eloquentia instru- 
mentum esset, quo ars civitatis regendae in omnibus 
omnino negotiis expediendis uteretur, in legibus fe- 

rendis, in consultationibus instituendis, et in iudiciis 
gubernandis. 

Quatenus in foro et in caussis tractandis versatur 
eloquentia, arctius quoddam vinculum inter ipsam et 
iustitiam intercedit, licet non eo usque, ut nec ora- 
tores sine iurisscientia, nec iurisconsulti sine eloquen- 
tia essent *). At eloquentia, quae ejus partes erant 
in caussis et iudiciis moderandis, magnam sane vim 
habuit ad legum interpretationem et administrationem, 
et in universum ad iuris et iustitiae statum ac ratio- 
nes, id quod facile exemplis demonstrari possit. Il- 
lud ipsum quod dicendi regulae in artis formulam re- 
digerentur, et in libris rhetoricis caussarum genera 
accuratius constituerentur, iurisscientiam quasi exci- 
tasse eique viam monstrasse videtur, ut eadem ratione 
inita suas partes quasi colligeret, et ita totum aliquid 
constitueret. Qui de arte rhetorica conscripti sunt 
libri, et demonstrant, qua ratione eloquentia cum iure 
fuerit copulata, et pro fonte sunt, e quo multa hau- 

*) Loci* , quae hanc in rem Zumebh (G. d. R. P. R. § 54 Nota 2) 
laudat, facile alia addi possunt 

V 

riri possint, quae ad ius cognoscendum, et ad histo- 
riam iurisprudentiae illustrandam faciant. 

Quae igitur in Ciceronis libris de dicendi arte ad 
ius et iurisprudentiam spectant, quum hucusque si non 
neglecta, attamen non data opera in usum vocata sint, 
paullo accuratius excutiam, et distinctius explanabo. 

Ex Aristotelis sententia (Rhet. 1. 1, c. 3. cf. auct. 
Rhet. ad Alex. c. 1.), quam Cicero in libris de inven- 
tione amplectitur, de oratore autem disputans (1, 3l) ita 
commemorat, ut ab ea discedere videatur, licet sine 
iusta ratione , tria sunt caussarum genera , eaque ad 
scientiam civilem relata, quae orator recipere debet, de- 
monstrativum, deliberativum et iudiciale. Quum *) orato- 
ris munus sit, dicendo persuadere , hoc autem et argu- 
mentando, et commovendo efficiatur, praecepta, quae de 
illis generibus traduntur, aut modum declarant, quo 
animi hominum conciliari , et oratoris vi devinciri ac 
deliniri possint, aut ad intclligentiam spectant, quate- 
nus haec argumentando et ratiocinando regitur. Prior 

*) Diversas antiquorum sententias de rhetorices natura et materia 
recenset Quintilianus II, 15 et 17- 

illa artis rhetoricae ratio in illuminanda , ornanda et 
coloranda oratione versatur, ideoque eloquentiae pro- 
pria est, altera autem nulla alia est, nisi dialectica ad 
oratoris usum applicata, licet Aristoteles (I, l) dialecti- 
cum ab rhetore distinguat. In libris de oratore Cice- 
ro eloquentiae indolem potissimum exposuit, ejusque 
vim in animis hominum commovendis conspicuam, ea 
vero, quae ad dialecticam spectant, digito magis de- 
monstravit et adumbravit, quam data opera illustravit. 
Ceterum omnis disputandi ratio alia est atque in libris 
de inventione, utpote non putidae cujusdam logices vin- 
culis adstricta, sed quae liberiorem prae se ferat faciem. 
Artificium illud animorum commovendorum aiurisscien- 
tia alienum est, licet in iudiciis et apud Graecos ct apud 
Romanos multum valuerit: at quae in libris rhetoricis 
de argumentandi ratione et via in genere caussarum 
iudiciali traduntur, ex iis cum ius illius temporis, tum 
modus caussarum agendarum et diiudicandarum per- 
spici, atque iusto iudicio censeri potest. Omnis caus- 
sa quae in iudicium disceptanda venit, et in legibus, et 
in factis ad legem exigendis vertitur. Ipse Cicero (de 

orat. II, 25 ; part. orat. c. 12) significat (licet hanc par- 
titionem non expressis verbis proponat) quaestionem, 
quae caussam faciat, duplicis esse generis, aut iuris, 
aut facti. Quare etiam in libris rhetoricis, qui orato- 
ris provinciam in caussis orandis describunt, disputa- 
tio instituitur et de variis rationibus legtim interpre- 
tandarum et adhibendarum, et de generibus probatio- 
num, quidque in singulis spectari debeat, et quomo- 
do sint tractanda, uberius exponitur. Jus privatum 
ita comparatum est, ut caussae, quae ex ipso fluant 
et pendeant, contentionem oratoris non facile admit- 
tant , sed tantummodo iustam demonstrationem , et 
subtilem notionum explicationem requirant. Quocir- 
ca dicendi praecepta non tam ad illud ipsum perti- 
nent, quam ad ius criminale. Nam momenta accu- 
sationis et defensionis, in qua utraque oratoris ars po- 
tissimum elucet, et regulae, ad quas quaeque institui 
et conformari debeat, diligenter explicantur. Ita illi 
libri rhetorici non tam planum faciunt, qua facie iu- 
risscientia, quam qua fuerit iuris exercitium et usus, 
simulque artem accusandi et defendendi exhibent. 

VIII 

Capita omnis disputationis sunt haec: 

1) de interpretatione et analogia, quae vocatur; 

2) de translationibus; 

3) de probatione, potissimum de indiciis; 

4) de purgatione criminis. 

Caput 1. 

De interpretatione. 



.Libro secundo de inventione c. 40 haec legnutur; ’) In scripto 
versatur controversia, cum ex scriptionis ratione aliquid dubii 
nascitur. Id Iit ex ambiguo, ex scripto et sententia, ex contra- 
riis legibus, ex ratiocinatione, ex definitione. 

Quae genera cum non ita sint constituta, ut se invicem ex- 
cludant, ideoque ad pauciora redigi possint, rectius in topicis 
tria tantummodo proponuntur: ambiguum, discrepantia scripti 
et voluntatis, et scripta contraria. In libris de oratore (n, 26) 
unum tantummodo genus statuitur, idque ex ambiguo; nam il- 
lud ipsum, cum scriptum a sententia discrepet, genus quoddam 
habere ambigui (Cf. 1 , 3t part. orat c. 38). De ambiguo ita 
disseritur: ambiguitatem tollendam esse consuetudine sermonis, 
tum superiore et inferiore scriptura. Si enim ipsa separatim ex 
se verba considerentur, omnia aut pleraque ambigua visum iri. 
Deinde, qua in sententia scriptor fuerit, ex ceteris ejus scriptis, 



*) Gt. lib. 1 , c. U. In libris td tlercnsluia I, U haec controversiarum ge- 
ner» (nat parte* legitimae constitutioni». De constitutionibus carnmquc partitioni- 
bus v. Quintilianum lib. III, c. 6. 

factis, dictis, animo atque vita ejus sumi oportere, et eam ip- 
sam scripturam, in qua inerit illud ambiguum, de quo quaera- 
tur, totam omnibus ex partibus pertentari, si quid aut ad id ap- 
positum sit, quod nos interpretemur, aut ei, quod adversarius 
intelligat, adversetur. Deinde esse demonstrandum, si quid ex 
ipsa re detur facultatis, id, quod adversarius intelligat, multo 
minus commode fieri posse, quam id, quod nos accipimus: quod 
illius rei neque administratio neque exitus ullus exstet; nos quod 
dicamus, facile et commode transigi posse. Ac diligenter illud 
quoque attendi oportere, num illo probato, quod adversarius 
intelligat, aut absurdum, aut inutile, aut iniquam, aut turpe 
consequatur, vel saltem utilior res aut honestior aut magis ne- 
cessaria neglecta videatur, ac sententia ipsa quidquam captionis 
vel vitii habent Permultum autem proficere, illud demonstrare, 
quemadmodum scripsisset, si id, quod adversarius accipiat, fieri 
aut intelligi voluisset Exempli gratia, si quis in testamento ita 
legaverit: heres meus uxori meae vasorum argenteorum pondo 
centum, quae volet, dato : posse mulierem dicere, nihil attinuisse 
adseribi »quae volet«, si heredis voluntati permitteret, eo enim 
non adseripto, nihil inesse dubitationis, quin heres, quae ipse 
vellet, daret Amentiam igitur fuisse, cum heredi vellet cave- 
re, id adseribere, quo non adseripto nihilominus heredi cave- 
retur (de inv. L II, c. 40 1, 13; part orat. c. 12, ad Hcren. 2, 
10 scq.) 

Licet Cicero in his praeceptis non inter varia negotiorum 
genera distinguat, nec de interpretatione legum, testamentorum, 
et pactorum (negotiorum bilateralium, quae vocantur) singulatim 
exponat, multa quoque in praeteritis relinquat, quae ad rem fa- 
ciunt, pleraeque tamen illarum regularum etiam in pandectis 
leguntur. Nam ex harum sententia imprimis consuetudo sermo- 
nis et contextus spectari debent Incivile est, ait Celsus, nisi 
tota lege perspecta, una aliqua ejus particula proposita, iudi- 
care, vel respondere (f. 24 de leg.). Deinde in verborum sig- 
nificatione eruenda secundum iurisconsultos Romanos videndum 
est, ne quid male et absurde constitutum videatur: (f. 19 de 
leg.) in ambigua voce legis ea potius accipienda significatio, 
quae vitio caret, praesertim cum etiam voluntas legis ex hoc 
colligi possit. (De sententia hujus fragmenti cf. Faber Rational. 
in pand. h. L) Nec haec regula, quam Cicero ex utilitate, ho- 
nestate et necessitate repetit, a iure Iustinianeo aliena est, licet 
nusquam expressis verbis tradatur (f. 25 de leg.). Eandem quo- 
que ac Cicero interpretandi normam Maecianus f. 96 d. R. L 
proponit: in ambiguis orationibus maxime sententia spectanda 
ejus, qui eas protulisset. Quam vim consuetudini patrisfamiliae 
in ambiguis et indefinitis ius Romanum in interpretatione testa- 
mentorum tribuat, ex his potissimum perspici potest locis: f. 7, 
S 2. de supell. leg.; f. 33 de aur. arg.; f. 22 p. de alim. et db.; 

f. 14 dc ann. leg. ; f. 75 de leg. III; f. 80 § ult. de leg. I; f. 21 
§ 1 qui test. fac. poss. Cf. ut alios taceam, Averauius int. V, 2. 

111 , 10 . 

Ex scripto et sententia controversia consistit, ut ad alteram 
genus transeamus, cum alter verbis ipsis, quae scripta sunt, uti- 
tur, alter ad id , quod scriptorem sensisse dicit, omnem adjun- > 
git dictionem. In hac controversia argumentationes eorum ex- 
penduntur, ac sibi invicem opponuntur, quorum alter verba et 
ius scriptum, alter non tam verba, quam rationis et aequitatis 
praecepta sequitur, quibus ea suppleri debeant, quae verbis 
non sunt comprehensa. Ex ipsa autem disputatione apparet, de 
eo, quatenus a verbis legis vel scripti olicujus recedi possit, tum 
temporis nec in iudiciis, ncc apud iurisconsultos certam et om- 
nium consensu firmatam sententiam obtinuisse. 

Argumenta generalia, quae Cicero pro scripto profert, eo 
redeunt, quod iudex tantummodo duabus de caussis dubitare 
debeat, si aut scriptum sit obscure, aut adversarius aliquid ne- 
get; cum et scriptum sit aperte, et adversarius omnia confitea- 
tur, tum iudiccm legi parere, non interpretari legem oportere. 

Si aliud sensisse scriptor, aliud scripsisse contendatur, contra 
dicendum, non oportere de ejus voluntate nos argumentari, qui, 
nc id fuccre possimus, indicium nobis reliquerit suae volunta- 
tis ’). Multo propius autem accedere ad scriptoris voluntatem 

*) Cura in verbU nulla arobiguitae eat, non debet admitti voluntati* quae- 

eum, qui ex ipsius eam litteris interpretetur, quam illum, qui 
sententiam scriptoris non ex ipsius scripto spectet. Multa in- 
commoda consequi, si instituatur, ut a scripto recedatur, nam 
et eos qui aliquid scribant non existimaturos id quod scrip- 
serint ratum futurum, et eos qui iudicent certum quod se- 
quantur nihil habituros, si semel a scripto recedere consueve- 
rint. Ceteros cives, quid agant ignoraturos, si ex suo quisque 
consilio, non ex communi praescripto civitatis unamquamque 
rem administrarit. Indignum esse de lege aliquid derogari, aut 
legem abrogari, aut aliqua ex parte commutari, cum penes po- 
pulum cognoscendi, et probandi, vel improbandi potestas sit. 

Qui contra scriptum et a sententia dicat, liunc primum 
oportere eum inducere locum, per quem aequitas caussae de- 
monstretur, deinde utilitatem ct honestatem in partes vocare, 
cum leges interpretandae sint ex| utilitate communi, non ex scrip- 
tione, quae in litteris sit. Neminem leges legum caussa salvas 
esse velle, sed reipublicae, quod ea ex legibus optime admini- 
stretur. Non omnia scriptis, sed quaedpm, quae perspicua sint, 
tacitis exceptionibus caveri; nullam rem neque legibus, neque 
scriptura ulla, denique ne in sermone quidem quotidiano recte 
posse administrari, si unusquisque velit verba spectare, et non 
ad voluntatem ejus, qui verba habuerit, accedere. Iudicem 

atio f. 25 dt> leg. II; non nllter a significatione verborum reredi oportet, quam cum 
manifestum eat, aliud aensiaae testatorem f. de lcg. III. 

cum videri legi obtemperare, qui sententiam ejus, non qni scrip- 
turam sequatur. 

In hac argumentatione, quod non in praeteritis relinqua- 
mus, Cicero ad eam caussam potissimum respicit, qua quis con- 
tra legis scriptum egerit, sed non contra sententiam, ita ut fao- 
tum, quod in indicium veniat, exceptioni locum laciat, licet 
verbis non expressae (Cf. de inv. I, 33 et 38). In illis autem 
praeceptis, ut hoc verbo moneamus, interpretandi ratio, qua sig- 
nificatio verborum, quamvis haec per se dara et definita sint, aut 
extenditur, aut restringitur, cum aliter scriptor sibi ipse contra- 
dicat, vel absurdi et inepti quid enuntiet *), a regulis legum ad- 
hibendarum non satis discernitur, quibus vel ad similes caussas 
non expressas lex transfertur, vel quaedam caussae e lege exi- 
muntur *'). In caussa Curiana, multum celebrata, quam Cicero 
plurimis locis commemorat (de inv. II, 42; de orat. I, 39. 57; 
II, 32; Brut. 39. 52. pro Caecina c. 18; Quint. inst. orat VII, 6) 
celeberrimi iurisconsulti, Q. Mucius Scaevola et Crassus, alter a 
scripto, alter a sententia dixerunt. Luculentissime omnem ratio- 
nem, qua haec caussa in iudicio acta sit, describit Cicero in Bruto 

*) Fr. 13 § 2 de cxcua. Modeatinna dicit, ai mtiine verba legia hunc intel- 
lectum habeant , tamen mentem legialntoria uliud velle. 

") Quae hic proponuntur regulae, de qutbua Thibautio praeennte ultro ri- 
troque diapntntnm eat! ccaanntc tegia ratione renaat lex ipaa, et ubi eadem ratio, 
Ibi eadem legia diapoaitio, ealenua rerae eaae ridentur, qoatcaua raUo in lege ali- 
qua eandem locum obtinet, ac ratio in conduaionc, quao vocatur, rationali At 
quatenua hunc locum obtineat , aaepiue difficile expeditu eat. 

(52): cum is (Q. Scaevola) hoc probare vellet, M. Curium, cum ita 
heres institutus esset, si pupillus ante mortuus esset, quam in suam 
tutelam venisset, pupillo non nato heredem esse non posse; quid 
ille non dixit de testamentorum iure? de antiquis formulis quid? 
quemadmodum scribi oportuisset, si etiam filio non nato heres 
institueretur? quam captiosum esset populo, quod scriptum es- 
set, negligi, et opinione quaeri voluntates, et interpretatione di- 
sertorum scripta simplicium hominum pervertere? Quam ille 
multa de auctoritate patris sui, qui semper ius illud esse de- 
fenderat? Quam omnino multa dc conservando iure civili? — 
At vero — Crassus — hoc voluisse eum, qui testamentum fe- 
cisset, hoc sensisse, quoquo modo filius non esset, qui in suam 
tutelam venisset, sive non natus, sive ante mortuus, Curius he- 
res ut esset: ita scribere plerosque, et id valere, et valuisse 
semper. Haec et multa ejusmodi dicens, fidem faciebat: quod 
est ex tribus oratoris officiis alterum. Deinde aequum bonum 
testamentorum sententias voluntatesque tutatus est: quanta esset 
in vgrbis captio, cum in ceteris rebus, tum in testamentis, si 
negligerentur voluntates: quantam sibi potentiam Scaevola assu- 
meret, si nemo auderet testamentum facere postea, nisi de illius 
sententia. Haec cum graviter, tum ab exemplis copiose, tum 
varie, tum etiam ridicule et facete explicans, eam admirationem 
assensionemque commovit, dixisse ut contra nemo videretur. 

Ex aequitate igitur et testatoris voluntate iudicio ea sententia 

probata est: casum, ut dicunt iurisconsulti, omissum pro expresso 
habendum esse. Quia autem res dubia manserit propter Q. Mu- 
cii auctoritatem, Vinnius (in commeht. ad Iost. pr. de pupill. 
subst.) non sine ratione suspicatur, imperatores D. Marcum et 
Verum constituisse: nt cum pater impuberi filio in alterum ca- 
sum substituisset, in utrumque casum substituisse intelligatur, 
sive filius heres non exstiterit, sive exstiterit et impubes deces- 
serit (f. 4 D. de vulg. et pup. subst. Cf. c. 4. C. de imp. et ah 
subst.) Contrarium casum atque illum, qui in iudicio Curiano a- 
gitabatur — puta eum, utrum vulgari substitutione pupillaris quo- 
que contineatur — Cicero Jibro secundo de inventione (c. 21) 
excutere videtur. Rem autem ita tractat, ut dubii haereamus, 
num tunc temporis satis expeditum et nulli controversiae obno- 
xium fuerit, patrcmfamilias de re filii posse testari. 

Aequitas, quatenus iuri scripto formulisque illigato opponitur, 
ita comparata est, ut in ea defendenda et illustranda oratoris fa- 
cultas quam maxime eluceat: quippe quod ejus patrocinium non 
sine quadam contentione et animi fervore suscipi possit, ac sa- 
tis materiae habeat ad orationem luminibus distinguendam, men- 
tesque hominum commovendas. Quare Cicero *) quoque in o- 
rationc pro Caecina (c. 18) aequitatis caussam non sine quodam 
splendore agit interrogationibus quibusdam , quae orationem 

’) A scripto logis dicit in oratione pro Ctaentio c. 54 et pro Rabirio Post- 
humo c 6. 

Ipsam vividam reddunt: Quae lex, quod senatusconsultum, quod 
magistratus edictum, quod foedus, aut pactio, quod (ut ad res 
privatas redeam) testamentum, quae iudicia, aut stipulationes, 
aut pacti et conventi formula non infirmari aut convelli potest, 
si ad verba rem deflectere velimus, consilium autem eorum qui 
scripserunt, et rationem et auctoritatem relinquamus. Sermo, me 
bcrcule, et familiaris et quotidianus non cohaerebit, si verba 
inter nos aucupabimur. — Non occurrit unicuique vestrum aliud 
alii in omni genere exemplum, quod testimonio sit, non ex ver- 
bis aptum pendere ius, sed verba servire hominum consiliis et 
auctoritatibus? 

Eloquentia igitur potissimum adjutrice aequitas *), quam 
Cicero in topicis naturalem rationem vocat, magis magisque in 
jus invecta esse, et hic quasi domicilium posuisse videtur. Satis 
notum est, aequitatem atque jus gentium procedente tempore 
magis magisque in jure Romano invaluisse, vimque stricti juris 
ita debilitasse , ut hoc ipsum sensim sensimque evanuerit. C. 8. 
C. de iud.: placuit in omnibus rebus praecipuam esse iustitiac 
acquitatisquc, quam stricti iuris rationem *). Cf. f. 90 et 183 
d. R. L Ipse Iustinianus in institutionibus hic illic se in eo iac- 
tat, quod subtilitatem et verba iuris antiqui non curet, sed vo- 

*) Eam ab iurc gentium diversam e*» e recte monuit Dirkseniu» ia Muco 
Rhenano. 

*•) De sententin hujus constitutionis et de finibus quibus circumscribenda 
sit , siri docti multum disputarunt. Cf. Glucks Commentar T. 1, S. 210. 

luntatem et aequitatis ratione*. Quid autem aequitas sit, quo- 
usque pateat, quibusque terminis sit saepienda, id non satis ex- 
peditum esse videtur, et hec Cicero, neo iuriaconsuiti Romani 
notionem aequitatis, quae pro caussarum dirersitate varias quasi 
formas subit, accuratius constituunt. Cicero modo iustitiam ae- 
quitatem definit, modo aequum et bonum eam iuris partem fa- 
cit, quae ad utilitatem et veritatem spectet, ita ut ex illo ipso 
novum ius constitui debeat ex tempore et hominis dignitate, 
modo alia de aequitate praedicat. IA oratoriis partitionibus (c. 
28) bonorum possessio ex aequitate repeti videtur. Haec am- 
plius persequi, et praecepta iuris Romani, quatenus in legibus 
interpretandis et adhibendis non tam verba quam sententia spe- 
ctari debeat, accuratius examinare non est hujus loci. Hoc 
unum addam, illam ad similia procedendi rationem, quae ana- 
logia continetur, de cuji^s natura et finibus iurisconsulti in di- 
versas abeunt sententias, maximam partem ab aequitate originem 
trahere, et ipsis .legibus confirmari. F. 12 de legibus: cum in aliqua 
caussa sententia eorum (senatusconsultorum et legum) manifesta 
est, is qui iurisdictioni praeest, ad similia procedere, atque ita 
ius dicere debet. Fr. 13. eod. : quoties lege aliquid, unum vel alte- 
rum introductum est, bona occasio est, quae tendunt ad eandem 
utilitatem, vel interpretatione,'vel certe iurisdiclione suppleri Hu- 
jus regulae vividum exemplum exhibent ct iurisconsulti Roma- 
ni, qui in multis institutis, e. g. tutela legitima, interpretatione 

ea suppleverunt, quae ad eandem utilitatem spectant, et prae- 
tores ipsi cum aliis modis, tum actionibus fictitiis et utilibus in- 
troducendis (Cf. Miiblenbrueh JLelure von der Cession der Fo- 
derungsrechte § 15 ed. II.). 



Caput ii. 

De translationibus • 

Antequam ipsa caussa in iudicio tractetur, quaeri potest, 
num is qui agat petitionem aut persecutionem habeat, num alio 
modo, tempore, loco, num alia lege, num alio quaerente agen- 
dum sit Haec constitutio translativa vocatur, cujus inventor 
Hermagoras esse traditur (auct. ad IJeren. I, 12. II, 12; de iav. 
I, 8. 11; orat. part. c. 28; Quint. inst orat. 3, 6, 53, 54, 60, 69, 
70.) Luculentissimus hac de re exstat locus de inv. II, 19: cum 
autem actio translationis aut commutationis egere videtur, quod 
non aut is agit quem oportet, aut apud quos, qua lege, qua 
poena, quo crimine, quo tempore oportet, constitutio translati- 
va appellatur. Atque in nostra consuetudine multis de caussis 
iit, ut rarius incidant translationes. Nam et praetoriis exceptio- 
nibus multae excluduntur actiones et ita ius civile habemus con- 
stitutum, ut caussa cadat is qui non, quemadmodum oportet. 

egerit. Quare in iure plerumque versantur. Ibi enim et ex- 
ceptiones postulantur *), et quodammodo agendi potestas datur, 
et omnis conceptio privatorum iudiciorum constituitur. Auctor 
ad Herennium (1, 12): Hac parte constitutionis, Graeci in iudi- 
ciis, nos in iure civili plerumque utimur. — Haec partitio legi- 
timae constitutionis his de caussis raro venit in iudicium , quod 
in privata actione praetoriae exceptiones sunt, et caussa cadit 
is qui non, quemadmodum oportet, egerit; et in publicis quae- 
stionibus cavetur legibus, ut ante, si reo commodum sit, iudi- 
cium de accusatore fiat, utrum illi liceat accusare, nec ne. 

Utraque igitur quaestio (si iurisest, non facti): quatenus excep- 
tionibus actio excludatur, et iure civili caussa cadat is qui non 
egerit, quemadmodum oporteat; ad praetorem pertinet, et coram 
hoc, non coram iudicc tractatur. Id quod confirmatur oratoriis 
partitionibus c. 28: Atque etiam ante iudicium de constituendo 
ipso solet esse contentio, cum aut sitne actio illi qui agit, aut 
jamne sit, aut num jam esse desierit, aut illane lege, bisne ver- 
bis sit actio, quaeritur. Quae etiamsi ante quam res in iudi- 
dicium venit, aut concertata, aut diiudicata, aut confecta sunt, 
tamen in ipsis iudiciis permagnum saepe pondus habent, cum 

') Nunmc In omnibns canuit postulandae erant, etiam in actionibus bonae 
fidei? in h*> nequaquam. Nnm cura exceptiones Gaji sententia ex aequitate descen- 
dunt, nd hanc autem negotia b. f. sint diiudicandn, recte se habere videtur regula: 
contractibus b. f. exceptiones ipso iure iosuat. Iu alia discedit Hcfftcrui Iust d. R. 
u. D. P. S. 280 N. »• 

ita dicitur: plus petisti, sero petisti, non fuit tua petitio. Paullo 
post dicitur: ea fere ejus generis sunt, ut quamquam in ipsum 
iudicium delabantur, tamen ante iudicium tractanda videantur. 

Non satis clarum est, quid verbis concertata , diiudicata % ,- 
confecta, intelligendum sit, et quomodo inter se differant. Con- 
certata fortasse spectant ad litis contestationem, diiudicata ad 
praecedens aliquod iudicium, et confecta ad praetoris cognitio- 
nem. Cf. Gajus 4, 123; Hefftcr Institut. des rum. u. deut. Ci- 
vilproccss S. 94. Qui quidem vir praeclarae eruditionis non 
recte contendere videtur, translationes omnes exceptionibus tem- 
poralibus comprehendi. Nam hae ad plus petitionem non per- 
tinent. In qua quidem, si adversarius simpliciter negaret, se 
quod peteretur debere, id quod haud dubie licitam erat, et actor 
nullas interrogationes in iure interponeret, res ad iudiccm de- 
volvebatur. 

In iudicus quoque publicis translationes obveniebant. Au- 
ctor libr. ad Herennium (1, 12): si quis peculatus accusetur, quod 
vasa argentea publica de loco privato dicatur sustulisse, possit 
dicere, cum definitione sit usus, quid sit furtum, quid pecula- 
tus; secum furti agi, non peculatus oportere (Cf. de inv. I, 8. 
Quint. III, 6,38, 49. et Spald. a. h. L Cujacius observ. 13, 19 in fine. 
Matthaeus S. 580. 581). De inventione (1. II, 19) narrat Cicero: 
venefici cujusdam nomen esse delatum, et, quia parricidii caus- 

sa subscripta esset, extra ordinem *) acceptum. In accusatione 
alia quaedam crimina testibus et argumentis esse confirmata, 
parricidii autem solum mentionem factam. Quare defensorem 
in hoc ipso multum et diu consistere debuisse: cum de ncce 
parentis nihil demonstratum sit, indignum facinus esse, ea poe- 
na afficere reum qua parricidae afficiantur, id autem, si dam- 
netur, fieri necesse esse, quoniam ct id caussae subscriptum, 
et ex ed re nomen extra ordinem sit acceptum. Ea igitur poe- 
na si affici reum non oporteat, damnare quoque non oportere, 
quoniam ea poena damnationem necessario consequatur *'). 

Exemplum translationis in caussa iniuriarum Cicero ponit 
hoc (de inv. II, 20): cum ad vim faciendam quidam armati ve- 
nissent, armati contra praesto fuerunt, et cuidam equiti Romano 
quidam ex armatis resistenti gladio mnnutn praecidit. Agit is 
cui manus praecisa est iniuriarum. Postulat is qui cum agi- 

*) Cur citra ordinem T Sci. Roscius parricidii reni apud M. Fannium quae- 
sitorem inter sicario* est factus, (c. 5) et nomen igitur non extra ordinem accep- 
tum. Caussa cur in venefico illo res ic aliter habuit , fortasso haec erat , quod 
et de veneficia, ct de sicariis singularis quaestio esset constituta (Cicero pro Cluen- 
tio c. 53. 54.) licet, utramque crimen eadem lege Cornelia puniretur (Pithoeoa ad 
coi. ii H. ot Rora. I, t, Hcinecrius aut. Koiu. synt. IV, 18, 56). St igitur venefi- 
cus parricidii esset reus, nec qui de veneficis nec qui de sicariis quaereret praetor 
nomen recipere poterat , sed hoc extra ordinem erat accipiendum. 

**) Quaelibet quaestio , sit perpetua , vel estra ordinem constituta , tantum- 
modo de iis criminibus iudienrc poterat, quae ipsi erunt commissa, at non de aliis. 
Srd quid, sl cum crimine, in quod subscribebatur, alia erant ita iuncta , ut non 
facile divelli et separari possent. Quomodo et a qno de hia criminibus indicium 
ferebatur, et quanam ratione plectebantur 1 Haud dubie alia eaque singulari accu- 
satione opus erat 

tur a praetore exceptionem , extra qnam si in ream capitis prac- 
iudicium fiat. Hic is qui agit iudicium purum postulat: ille 
quicum agitur exceptionem addi, ait, oportere. Quaestio est, 
excipiendum sit, an non. Ratio; non enim oportet, in recupe- 
ratorio iudicio eius maleficii de quo inter sicarios quaeritur, 
praeiudicium fieri. Infirmatio rationis: ciusmodi sunt iniuriae, 
ut de his indignum sit, non primo quoque tempore iudicari. 
Iudicnlio, atrocitas iniuriarum satisne caussae sit, quare, dum 
de ea iudicetur, de aliquo maiore maleficio, de quo iudicium 
comparatum sit, praeiudicetur. Ciceronis igitur tempore contro- 
versum et dubium fuit, an ejusmodi praeiudicium locum ha- 
beri possit, nec ne. Ex Pauli sententia in Pandectis sane fieri 
potest. Fr. 4 de iudiciis: Interdum evenit, ut praeiudicium iu- 
dicio publico fiat, sicut in actione legis Aquiliae, et furti, et 
bonorum raptorum, et interdicti unde vi, et de tnbulis testa- 
menti exhibendis, nam in his de re familiari agitur. Cf. fr. 23 
5 9 ad leg. Aq. f. 2 § 1 vi bon. rap. C. u. C. quando civilis 
actio: A plerisque prudentum generaliter definitum est, quoties 
de re familiari et civilis et criminalis competit actio, utraque 
licere experiri, sive prius criminalis, sive civilis moveatur, e. c. 
Cf. c. u. C. Th. victum civiliter agere (et abest a quibusdam 
mss. et edd. vid. Ritter ad. h. t.) criminaliter posse. C£ c. 16 
C. ad leg. Com. de falsis; c. 4 C. Th. ,ad leg. Corn. de falso; 
Cujacius obs. 20, 26). 

Caput iu. 

De probationibus, potissimum de indiciis . 

Quae maxime ingenii acumen et argumentandi subtilitatem 
requirunt et exercent, probandi rationes et genera, plenius et 
fusius in libris rhetoricis explicantur, cum quaestio facti prae- 
cipue sit, c qua caussae orandae earumque eventus pendeat. 
Potissimum autem ea probatio quae coniecturis nititur, utpote 
non in tam angustum locum conclusa, atque cetera probationum 
genera, eo uberius tractatur quo majus momentum in accusa- 
tionibus et defensionibus habeat , in quibus quidem eloquen- 
tiae vis quam maxime enitet. Ex iis autem quae de diversis 
probationum generibus traduntur, satis apparet, Ciceronis tem- 
pore de his ipsis, eorumque natura et vi nihil certi et firmi leges 
statuisse, sed potius existimationem de eo quid probatum sit» 
ipsis iudicibus fuisse relictam. Et sane in iis legibus quae tem- 
poribus reipublicae liberae de criminibus conditae sunt, pau- 
cissima reperiuntur quae ad probationem spectent. Quod in- 
de repetendum videtur, quod iudices ex illius temporis ratio- 
nibus et pro iudiciorum ordine in reis condemnandis et absol- 
vendis, quatenus de facto quaestio erat, non tam scriptas re- 

gulas easque satis definitas sequerentur, quam ex auimi senten- 
tia et recti conscientia ius dicerent, ac reum ipsum respicerent, 
qualem in iudicio se exhiberet. Auctor librorum ad Herennium 
(II, 2 sq.) constitutionem coniecturalem, quae difficillima vocatur, 
in sex partes dividit (quae quidem iusto dividendi fundamento 
destitutae ad pauciores redigi possunt) : in probabile, collatio- 
nem, signum, argumentum, consecutionem, approbationem. Pro- 
babile dividitur in caussam quae impulerit quem commodorum 
spe aut incommodorum vitatione (spe bonorum , aut malorum 
metu orat. part. c. 32) ad maleficium, et in vitam. Ad caussam 
autem debet vita hominis accomodari, quod auctor librorum 
ad Herennium pluribus persequitur. Collatio est, cum accusa- 
tor id quod adversarium fecisse criminatur, alii nemini nisi 
reo bonum fuisse demonstrat, aut alium neminem potuisse per- 
ficere nisi adversarium, aut cum ipsum aliis rationibus aut non 
potuisse aut non aeque commode potuisse, aut eum fugisse 
alias commodiores rationes propter cupiditatem. Signum est, 
per quod ostenditur idonea perficiendi facultas esse quaesita. 
Id dividitur in partes sex: locum, spatium, occasionem, spem 
perficiendi, celandi ’). Argumentum est, per quod res coar- 
guitur certioribus argumentis, et magis firma suspicione. Id di- 
viditur in tempora tria: praeteritum, instans, consequens. 

Ad hanc temporis rationem accomodantur et revocantur in- 

*) De «igni et argumenti differentia r. Qnlntil. 1, V. c. 9. 

4 

dicia, quae quidem nulla alia sunt quam quae nostri juriscon- 
sulti appellant antecedentia, concomitantia et subsequentia. Spe- 
ctant vel ad corpus delicti vel ad auctorem criminis; sunt vel 
communia vel propria: licet his nominibus non appellentur. 
In libro de inventione (2, 13) suspiciones repetuntur ex iis quae 
ante rem, in re, et post rem eveniant*) (Cf. 1> 30; v. de signi 
natura 1, 43). Eadem fere leguntur in oratoriis partitionibus 
(c 33): Ilaec enim et talia sunt quae aut in re ipsa, aut etiam 
ante quam factum est, aut postea suspiciosum crimen efficiunt 
Partem hujus disputationis faciunt argumenta ex facti vestigiis; 
quae capite undecimo explanantur. In capite quinto (1. I de 
inv.) omnem conjecturam ex caussa, ex persona, ex facto ipso 
capiendam esse Cicero docet: caussam autem non sine persona 
ejusque conditione iustam suspicionem movere posse. Capite de- 
cimo tertio : sunt autem aliquae suspiciones, quae communiter et 
ex negotiorum et ex personarum attributionibus sumantur. Nam 
et ex fortuna, et ex natura, et ex victu, factis, casu, orationi- 
bus, consilio, et ex habitu animi, aut corporis pleraque perti- 
nent ad easdem res quae rem credibilem aut incredibilem fa- 
cere possunt, et cum facti suspicione conjunguntur. Maxime 
enim quaeri oportet in hac constitutione: primum potueritne 

*) Auctor rhetoricorum ad Alexandrum C. XII i SijjUf iov Se lar) to 

ycvetrSai irpo rou Tfii-yparoy , q a/.ta rw vgayfjtari , $ fura 
to trpa-ypa. Cf. tyiiut. V, 10, 102. 

aliquid fieri, deinde ecquo ab alio potuerit, deinde facultas de 
qua ante diximus , deinde utrum id facinus sit quod poenitere 
fuerit nccesse, itera quod spem celandi non haberet, deinde 
necessitudo in qua num necesse fuerit id aut fieri aut ita fieri 
quaeritur. Capite quinto (lib. II dc inv.) exemplo. conjecturalis 
constitutionis demonstratur, quomodo insontem gravissima indi- 
cia caedis perpetratae in suspicionem adducere possint. Dili- 
genter autem in libris ad Herennium, de inventione, et oratoriis 
partitionibus indicia exponuntur et exemplis illustrantur, mo- 
menta significantur, in quibus eorum gravitas et vis probandi 
posita sit, quaeque in his censendis et diiudicandis spectari de- 
beant; additis praeceptis, quid pro indiciorum diversitate ab 
accusatore, et quid contra a defensore dicendum sit. Multa de 
indiciorum indole tam luculenter et subtiliter explicantur, ut et 
apud nos in iudicando recte adhiberi, et a Jurisconsultis qui 
processum criminalem tractant et scriptis illustrant, non sine 
fructu in usum vocari possint. Ex iis autem quae in libris rhe- 
toricis traduntur et ex Ciceronis orationibus patet, ex indiciis 
condemnandi potestatem iudicibus concessam fuisse, penes quos 
erat existimare, utrum illa ad plenam probationem essent com- 
parata, nec ue. Legibus autem, vel consuetudine, de indiciis 
et eorum in crimine probando vi nihil erat statutum. Alio- 
quin auctor ad Herennium (II, 7 cf. de inv. II, 16) non ita dis- 
serere posset. »Ab argumentis autem, et signis, et ceteris locis 

quibus augetur suspicio , dicere lioc modo convenit : cum multa 
concurrant argumenta et signa quae inter se consentiant, rem 
perspicuam non suspiciosam videri oportere. Item plus oportere 
signis et argumentis credi quam testibus: haec (?) enim eo 
modo exponi quo re vera sint gesta; testes corrumpi posse, 
vel pretio, vel gratia, vel metu, vel simultate.» 

In iis quae contra signa et suspiciones dicenda praecipiun- 
tur ea quoque sententia enuntiatur: indignum fucinus esse, si- 
ne testibus coniecturatn et suspicionem satis firmamenti habere. 
Quintilianus monet idem quod Cicero, signum verum esse de- 
bere, et non unum per se, sed plura eaque conjuncta cflicere: 
ut quae suspecta erant, certa videantur (Quint. V, 9, 10). Ci- 
cero in orationibus nusquam contendit, per indicia reum con- 
vinci non posse, licet e. g. pro Plancio (c. 23) et aliis locis ru- 
mori et disseminato dispersoque sermoni non credendum esse 
moneat. Iu caussa capitali quam maxime indicia valere in ora- 
tione pro Coelio (c. 28) bis verbis declarat: Itaque haec caussa 
ab argumentis, a conjectura, ab iis signis, quibus veritas il- 
lustrari solet, ad testes tota traducta est. In defensione Sullae 
indiciorum levitatem perstringit, eaque nullius momenti esse os- 
tendit: indicia autem per se non sufficere ad scelus probandum, 
nullo verbo significat. Eadem ratione in diluendis indiciis ver- 
satur orator in R. Amerini caussa (22 et 23), qnem Erutius par- 
ricidii accusaverat. Dum orator in T. Roscium quendam , cog- 

nomento magnum, crimen confert, omnia ea indicia colligit et 
argumentando conglutinat, quae hunc ipsum suspectum redde- 
re et accusatum crimine liberare possint. Exemplum quod c. 
23 narratur, satis planum facere videtur, reum quoque ex in- 
diciis condemnari posse. Milonis etiam defensio atque purgatio 
maximam partem in indiciis vertitur (c. 12 sq.). Cf. Tac. ann. IV, 22. 

Utrum ex praeceptis iuris Iustinianci reus indiciis convinci 
atque condemnari possit, nec ne, dc eo in diversas abeunt sen- 
tentias viri docti. Alii*) affirmant, alii **) negant, certe in cri- 
mine capitali ***). Priorem sententiam veram putaverim. Pri- 
mum enim indicia in eodem loco atque ceterae probationes 
ponuntur. C. 19 C. de rei vind.: indicia certa, quae iure non 
respuuntur, non minorem probationis quam instrumenta conti- 
nent fidem. Licet hic et aliis locis (e. g. c. 15 C. de L dot.) de 
caussa civili sermo sit, tamen quae de probandi vi per indicia 
traduntur, ita generatim sunt concepta ut ad omnes caussas 
pertinere videantur. Fragmento 3 5 4 (de sus. tut.) praetori po- 
testas removendi tutoris conceditur, si liqueat ex apertissimis 

*) Mattii, ad tit de proli, c. IV. Stubel uber den Thatbeifand $ 255. 
Ejnsd. da* Criminalrerfahren in d. I). G. § U82, quique ibi citantur scriptore*. 
Itcnle Dantcllnng dc* g. V. $ 127 ; Wcbcr ini nenen Arrliiv d. C. R. I). III. St. 1 
S. 111) Jnrke H. VIII St. I S. 118; Mittcrmoier da* dcuUchc Strafv. Abth. II, 
S. SWj Pleiffer Pract Au»r. Th. 2 S. 421. 

•’) Godufredus ad C. VII. C. Th. quor. app. Ge*lcrding im Neuca Archiv 
B. VH. St. 4 S. 572. 

•••) Blencr Beilrigo S. 155 N. 24. 

rerum argumentis eum suspectum esse. Quibus argumentis in- 
dicia quoque comprehensa esse videntur. 

Deinde iudicium de eo quid probatum sit, paucissimis 
tantum erat constrictum regulis, ceteroquin liberum, et ex opi- 
nione iudicis suspensum. In fragmento tertio (§ 2 de test) re- 
scriptum Hadriani ad Valerium Verum exstat de excutienda fide 
testium in haec verba: quae argumenta? ad quem modum? 
(vid. Scliraderum in app. erit. ad. h. 1.) probandae cuique rei 
sufficiant, nullo certo modo satis definiri potest hoc solum 
tibi rescribere possum summatim: non utique ud unam proba- 
tionis speciem cognitionem statim alligari debere, sed ex sen- 
tentia animi tui te aestimare oportere, quod aut credas, aut 
parum probatum opineris. Fr. 1 § 4 ad Sclm. Turpili.: Nain, 
ut Papinianus respondit, facti quidem quaestio est i» arbitrio 
iudicantis: poenae vero persecutio non ejus voluntati manda- 
tur, sed legis auctoritati reservatur. Cf. fr. 15 ad leg. munic. 
Tum in Codice luslinianeo ipso tria genera probandi crimina 
recensentur: testes, documenta et indicia. C. 22 C. L ad leg. 
Cornei de falsis. Cf. C. 2 C. Theod. eod. tit. C. 25 de prob. : 
Sciant cuncti accusatores, eam se rem deferre in publicam no- 
tionem debere, quae munita sit idoneis testibus, vel instructa 
apertissimis documentis, vel indiciis ad probationem indubitatis 
et luce clarioribus expedita. Haec constitutio tantummodo ad 
accusatores pertinet: at cum satis declaret, indicia ad proba- 

tionem sufficere, non facile dubitari potest quin ipsa quoque 
sufficiant ad poenam infligendam. Sunt autem indicia, quae 
plenam probationem efficiant, nisi ea praesumtiones iuris et de 
iure appellare velis. C. 34 C. ad legem Iuliam de adult.: si qui 
adulterii fuerint accusati, et obtentu proximitatis intentata de- 
pulerint, per commemorationem necessitudinis crimini fidem de- 
rogando, dum existimatur, non debere credi, quod allegatur, 
vel non potuisse committi: hi si postmodum in nuptias con- 
sortiumque convenerint, facinus illud, (in) quo fuerint accu- 
sati, manifesta fide, atque indiciis evidentibus publicabunt. 
(Cf. c. 8. C. Th. ad L. Iui. de adult. et Godofredus ad b. 
c.) Fr. 1 § 3 ad leg. Corn. de sic. (Cf. Coli. L. M. et Rom. 
I, 6): Divus Hadrianus rescripsit, eum qui liomiuem occidit, si 
non occidendi animo hoc admisit, absolvi posse, et qui homi- 
nem non occidit, sed vulneravit ut occidat, pro homicida dam- 
nandum: et ex re constituendum hoc. Nam si gladium strixe— 
rit (strinxerit) et in eo percusserit, indubitate occidendi animo 
id admisisse. Ius Romanum sibi ipsum quodammodo repugna- 
ret, si talia indicia seu praesumtiones in crimine capitali non 
solum admitteret, sed etiam statueret et indiciis in universum 
plenam probandi vim detraheret. Quae in contrariam par- 
tem afferri potest constitutio, (16 de poenis) ita se habet: Qui 
sententiam laturus est, temperamentum hoc teneat, ut non prius 
capitalem in quempiam promat severamque sententiam, quam 

in adulterii, vel homicidii, vel maleficii crimine, aut sua con- 
fessione *), aut certe omnium qui tormentis vel interrogationi- 
bus fuerint dediti, in unum conspirante concordanteque *’) rei 
finem, convictus sit; et sic in obiccto flagitio deprehensus, ut 
vix etiam ipse ea quae commiserit negare sufficiat. Quum hic 
in momentis e quibus sententia apta pendeat, indicia non re- 
censeantur, quae quidem supplere ineptum sit, quippe quod 
Constantinus data opera probationum genera exponat: facile quis 
dicere possit, illa ipsa in crimine capitali ad convincendos reos 
non suppetere. At non solum indiciorum sed documentorum 
etiam, quae alias probationum generibus accensentur, nullam 
mentionem facit imperator. Fortasse caussa, si qua fuit, vel 
plurium caussarum conditio quae moveret Constantinum ad 
hanc constitutionem emittendam, ita comparata fuit ut nec in- 
dicia nec documenta in indicium venirent , sed tantummodo 
testium responsiones. Codofredus eam ipsam constitutionem, 
deinde secundam in titulo de appellationibus, ct primam in ti- 
tulo: quor. appell. non recip., partes unius constitutionis esse 
existimat, et quidem, ut videtur, recte. Prima autem lex (quor. 
app. n. rec.) condemnato provocationem denegat, quem confes- 

*) Suctoniui in Octavio (c. 83) tradit , parricidii rcoa non nui confotae r» 
poena (Icci, Pompeiae de parricidio) ut culleo insuerentur , esse affectos. V. in- 
lerpp. ad h. L ct Matthaeum p. 931. 

*') Alia eet lectio in Codice Thcod., de quo cf. Rittcrum ad c. 1. C. Th. de 
poenie. 

sio propria, vel dilucida et probatissima veritatis quaestio pro- 
bationibus atque argumentis detexerit Hoc non nisi de eo in- 
telligendum videtur qui probationibus vel argumentis L e. in- 
diciis convictus est Nam praeter probationes argumenta requi- 
rere, ineptum est Exstat autem alia constitutio quae [aeque per- 
tinet ad homicidas, veneficos, maleficos, adulteros et raptores; 
in qua argumenta iuxta ac testes et confessio commemorantur. 
In Codice Theodosiano (c. VII quor. app. n. rec.; in Codice Iu- 
stinianeo est c. IL eod. tit. sed multis modis interpolata) ita le- 
gitur: Observare curabis ne quis homicidarum, veneficorum, 
maleficorum, adulterorum, itemque raptorum (in C. L eorum, 
qui manifestam violentiam commiserunt) argumento (C. I. argu- 
mentis) convictus, teste, (C. L testibus) superatus, voce etiam 
propria vitium scclusque confessus, audiatur appellans. Inter 
alia haec sequuntur: plerumque accidit ut fortuna iudicii argu- 
menta conglutinet, quorum similitudine (i. e. verisimilitudine) 
opprimatur reus, qui non possit vera ratione convinci. Ex hoc 
loco argumentatur Godofredus, indiciis effectum plenae proba- 
tionis defuisse. At iis indiciis tantummodo defuit quae reum in 
suspicionem adducerent, non indubitatis ct luce clarioribus, quae 
vocantur, id est, quibus non singulis sed coniunctis iudici dc 
crimine persuadeatur, dum nulla ratio subest contrarium sta- 
tuendi Gcstcrding 1. 1. indicia necessaria intelligit, quae rem 
aliquam necessarie demonstrant, e. g. graviditas praecedentem 

concubitum. Ea signa a Graecis vocantur rtx^pta, aXura aijjulu 
(v. Spalding ad Quint. v. 9, 3) et illud ipsum exemplum et a 
Cicerone (de inv. 1, 29) et a Quintiliano affertur, qui divisionem 
in signa necessaria , et non necessaria (V, 9) fusius persequitur. 
Si autem quis dubitet cura Stiibelio (uber den Thatbestand 
g. 3 J 4 ) facere et signa necessaria omnimodo negare, dcmonstra- 
ri tamen non potest illa indicia indubitata et luce clariora nul- 
la alia esse nisi necessaria. Quod iam refutatur indiciis illis, 
quibus leges ipsae certam probandi vim tribuunt De signis 
quae rem tantum probabilem non certam reddunt, fragmentum 
quintum (de poenis) intelligendum est : sed nec de suspicionibus 
debere aliquem damnari, D. Trajanus Assiduo Severo rescri- 
psit : satius enim esse, impunitum relinqui farinas nocentis, quam 
innocentem damnare. Ceterum Godofredus ipse (T. III p. 153) 
in crimine laesae maiestatis, quod sane singularibus quibusdam 
et propriis praeceptis subiectum est, indiciis manifestis plenam 
probandi vim tribuit, cum hoc ipsum in constitutione prima G. 
Th. ad leg. IuL Maj. (cf. c, 3 C. I. ad leg. Iui. Maj.) statutum 
esse videatur. Loca a Matthaeo et Stubelio allata (f. 1, $ 4 de 
quaest. et fr. 5 § 6 de re milit) non ad rem pertinere videntur, 
ultimum enim fragmentum nec de accusatione nec de defen- 
sione, sed de restitutione militis agit. . 

Ut longior fuit disputatio de indiciis, ita brevior erit de 
ceteris probationum generibus: de testibus et quaestionibus. Au- 

ctor ad Herennium (II, 6): communes loci sunt cum accusa- 
toris tum defensoris a testibus contra testes, a quaestionibus 
contra quaestiones, ab argumentis contra argumenta, a rumori- 
bus contra rumores. A testibus dicemus secundum auctoritatem 
(quam aut natura, eaque iuest maxime in virtute, aut tempus affert, 
quo ingenium, opes, aetas, fortuna, ars, usus, necessitas continetur 
top. c. 19) et vitam testium, et constantiam testimoniorum. Con- 
tra testes: vitae turpitudinem, testimoniorum inconstantiam: si 
aut fieri non potuisse dicemus, aut non factum esse quod di- 
cant, aut scire illos non potuisse, ant cupide dicere et argu- 
mentari (Cf. orat, part c. 14. 34. top. c. 19. Quint. V. 7). Igi- 
tur existimatio de testium fide, ut de ceteris probationum gene- 
ribus, ad iudicem redit. Id quod legibus Romanis sancitum 
videmus, quibus, si quasdam rationes exceperis, iudici commis- 
sum est et demandatum fidem testium examinare et aestimare 
(f. 2 et 3 de testibus). A levitate contra Graecos testes, a per- 
fidia et arrogantia contra Gallos, a consensione compromisso ef- 
fecta vanitate et fallacia, contra Sardos Cicero dicit in orationi- 
bus pro Flacco (c. 4 sq.) pro Fonteio (c. 9 sq.) et in fragmento 
orationis pro Scauro et argumenta depromit, quo eorum fidem 
infringat. Oratio in Vatinium , qui inter testes contra Sextium 
productus erat, in eo versatur ut illum ipsum calumniae con- 
vincat. 

Quaestiones de quibus in utramque partem disputandi 

praecepta rhetores tradunt (ad Heren. II, 7 orat part. c. 14. 34; 
Top. c. 20; pro Sulla c. 28; pro Roscio Am. c, 41. 42; pro 
Milone c. 21. 22; Quintilian V, 4 et Spalding ad h. 1.: Mat- 
thaeus c. V. ad tit. Paod. dc quaest.), ob incertitudinem quam 
in probando prae se ferunt, n indice sunt examinandae, ut quid 
his probatum sit pro rerum conditione statuat. Fragmentum I 
§ 23 D. dc quaestionibus: Quaestioni fidem non semper, nec 
tamen nunquam habendam, constitutionibus declaratur. Etenim 
res est fragilis et periculosa, et quae veritatem fallat. Nam 
plerique patientia sive duritia tormentorum ita tormenta con- 
temnunt, ut exprimi iis veritas nullo modo possit; alii tanta 
sunt impatientia, ut in quovis mentiri quam pati tormenta ve- 
lint. Ita fit ut vario etiam modo fateantur, ut non tantum se 
verum etiam alios comminentur. Haec argumenta, quae magis 
contra quaestiones faciunt qnam pro iis, proxime accedunt ad 
rationes quibus Cicero locis ante laudatis vim et utilitatem quae- 
stionum impugnat. Ceterum non silentio praetereundum est, 
Augustum quaestiones ad requirendam veritatem efficacissimas 
existimasse (f. 8. c. t .). 

Caput it. 

De purgatione criminis. 

Restat ut de iis exponatur quae in libris rhetoricis ad im- 
putationem et purgationem criminis spectant. De inv. I, 11. (II, 
31 sq. Cf. ad Herennium II, 14; orat, part c. 12): concessio est, 
cum reus non id quod factum est defendit, sed ut ignoscatur postulat 
Haec in duas partes dividitur, purgationem et deprecationem. Pur- 
gatio est, cum factum conceditur, culpa removetur (voluntas defen- 
ditur II, 31). Haec partes habet tres, imprudentiam, casum (fortunam) 
necessitatem. Imprudentia est, cum scisse aliquid is qui arguitur 
negatur. Alio loco (1, 27) imprudentia in purgationem confertur, et 
allectionem animi, hoc est molestiam, iracundiam, amorem et ce- 
tera qtiac in simili genere versantur. In oratoriis partitionibus 
(c. IV) imprudentia consitio opponitur, et aut in casu, cum aliter 
cecidit ac putatum sit, aut in permotione esse dicitur. Depre- 
catio est, cum ct peccasse et consulto peccasse reus se confite— ' 
tur, et tamen ut ignoscatur postulat; quod in iudicio fere non 
potest usu venire, nisi quando pro eo dicimus cujus multa 
recte facta constant (ad Heren. H, 17 ; de inv. H, 34). Quid ne- 
cessitas sit, ct quid fortuna, et quomodo inter se differant, non 

satis in libris rhetoricis expositum reperio. Necessitas ad physicas 
rationes et caussas pertinere videtur (top. c. 15 sq.); fortuna ad 
enm rerum statum qui vel ita comparatus est ut quis se non ali- 
ter expedire possit nisi lege violata, vel ex caussa quadam ob- 
scura pendet, quae effectum gignit nostrae voluntati contrarium. 
Cicero in topicis c. 17 : Quae autem fortuna fiunt , vel ignorata 
vel voluntaria. Nam iacere telum voluntatis est: ferire quem 
nolueris, fortunae. Pro parte huc spectant quoque ea quae de 
translatione et remotione criminis (ad Heren. 1,15; de inv. 1,11. 
II, 26 sq.) praecipiuntur: licet in his, ut in aliis, notiones non 
satis accurate definitae esse videantur, et distinctiones atque par- 
titiones minutae rem ipsam difficilem et impeditam reddant. In 
necessitudine haec consideranda esse auctor ad Herennium (II, 
16) docet : num culpa ventum sit in necessitudinem , num cul- 
pam veniendi necessitudo fecerit. Deinde quaerendum, ecquo 
modo vis illa vitari potuerit ac levari. Deinde, num quae su- 
spiciones ex coniecturali constitutione trahi possint quae signi- 
ficent id consulto factum esse quod necessario accidisse dici- 
tur. Deinde, si maxime necessitudo quaepiam fuerit, conve— 
niatne eam satis idoneam caussam putari. In libris de inven- 
tione (I, 5) caussa c qua crimina proficiscuntar et originem 
trahunt, in impulsionem et ratiocinationem dividitur. (Cf. Arist. 
rhet. 1, 10). Impulsio est, quae sine cogitatione per quandam 
affectionem animi facere aliquid hortatur, ut amor, iracundia, 

aegritudo» vinolentia, et omnino omnia in quibus animus ita 
videtur affectus fuisse ut rem perspicere cum consilio et cara 
non potuerit, et id quod fecit impetu quodam animi potius 
quam cogitatione fecerit. Ratiocinatio autem est diligens et con- 
siderata faciendi aliquid aut non faciendi excogitatio. Cicero 
(in or. part. c. 12) ia eo genere, cum factum constet et nomen, 
sed qualia sint in dubium vocatur, has partes recenset : aut iure 
factum, depellendi et ulciscendi doloris gratia, aut pietatis, aut 
pudicitiae, aut religionis, aut patriae nomine, aut denique ne- 
cessitate , inscitia, casu. Nam quae motu animi et perturbatione 

V 

facta sunt sine ratione, ea defensionem contra crimen in legi- 
timis indiciis non habent , in liberis disceptationibus habere 
possunt. Ad has videtur restringendum, quod in topicis c. 17 
legitur (nisi de exceptione intelligi debet, ideo admittenda 
quod permotiones animi nimium excandescentes necessitate qua- 
dam rationem, vincere videntur): Cadunt etiam in ignorationem 
atque in imprudentiam perturbationes animi, quae quanquam 
sunt voluntariae (obiurgatione enim et admonitione deiiduntur), 
tamen habent tantos motus , ut ea , quae voluntaria sunt, aut 
necessaria interdum, aut certe ignorata videantur. .Omnis autem 
haec disputatio, et ipsae quoque Ciceronis orationes clarum et 
apertum faciunt, tunc temporis non satis expeditum et omni 
dubio exemtum fuisse, quatenus necessitas ac vis rerum exter- 
narum, vel caussa quae quem impulerit per se iusta et pro- 

bata excusationem criminis pariat. Quae sane, absoluta aliqua 
necessitate, quae superari non possit, peraguntur, vel ita ut vo- 
luntas plane in indicium non veniat, aeque poenam non mereri 
significantur atque illa quibus vitae periculum propulsatur. 

Etenim et bac in caussa quaedam necessitas obtinet (Cicero 
pro Milone c. 3 et 4.; fr. 3 de I. et L; fr. 4. 5 et 45 ad Leg. 
AquiL; fr. I $ 27 de vi et vi annata; C. H. C. Theod. ad leg. 
Corn. de sic. et Godof. ad h. c.; c. 1 C. L quando liceat; c. I 
C. unde vi; c. 2-4. C. ad legem Corn. de sicariis; Pauli rea 
sent. V, 23, 7 et 8, et Scbulting ad b. 1.) Quod ad casum atti- 
net, is ex sententia iurisconsultorum Romanorum et culpam 
complectitur perinde atque haec dolo oppositus, et a culpa 
separatur. Primum illud est, cum Marcianus (f. 11 § 2 de poe- 
nis cL f. 5 S 2, fr. 28 § 12 eod. fr. 9 et 11 de incendio; fr. 
30 $ 3 ad leg. Aq.; Pauli rea sent. V, 23, 3; Coli. leg. M. et 
Rom. I, 7 ct Scbulting ad hli. 11.) dicit: «delinquitur aut pro- 

posito, aut impetu, aut casu. « Casus cum culpa hoc com- 
mune habet quod nobis insciis et nolentibus laesio quaedam 
accidit. Differentia autem ea est, quod in culpa laesio evitari 
potuisset si quis actionem iusta diligentia ad rationis leges in- 
stituisset atque direxisset, vel, ut .cum Paulo loquamur, (in f. 30 
S 3 ad leg. Aq.) si omnia quae oportuit observasset. Eadem 
ratione dicit (fr. 31 eod. tit) culpam esse, quod cum a diligen- 
te provideri poterit, non est provisum (Cf. Rosshirt Lclirbuch 

§ 22. WSchter Lehrbuch $ 79 Nota 54. et scriptores qui hic 
laudantur). Eum autem qui non aliqua culpa sed casu delin- 
quat non puniri, est regula satis pervulgata iuris Romani (f. 11 
de incendio; c. 1 et 5 C. I ad leg. Cora, de sicariis: ea quae 
improviso, casu potius quam fraude accidunt, fato plerumque 
non noxae imputantur, cf. Coli. leg. M. et Rom. 1, 9 et 10. De 
dolo, impetu, culpa et casu v. Rosshirt Entwickelung § 25-29). 
Imprudentia ex sententia librorum rhetoricorum inscitia quae- 
dam est, quae eadem ratione atque culpa a jurisconsultis dolo 
opponitur. Gcero de oratore (III, 40): Nonnunquam brevitas 

translatione conficitur, ut illud: si telum manu fugit. Impruden- 
tia teli emissi brevius propriis verbis exponi non potuit quam 
est uno significata translato (cf. top. c. 17; Scliulting ad .Pau- 
lum V, 23, 3). Quae quidem imprudentia in disputationem ve- 
nisse videtur, ita ut de eo quaereretur et disceptaretur utrum 
illa ipsa reus crimine liberaretur nec ne. Ad Hcren. 1, 16 : 
considerabitur, satisne imprudentia praesidii esse debeat, cum 
factum constet. Attamen plerumque, certe si non ad legem 
sed ad factum spectaret, iustam excusationem parasse videtur, 
de inv. I, 53; voluntario maleficio veniam dari non oportere, 
imprudentiae concedi nonnunquam convenire (ad Hcren. II, 30, 
imprudentiae iustam deprecationem paratam). Eadem fere le- 
guntur apud Modestinum: nonnunquam per ignorantiam delin- 
quentibus iture civili venia tribui solet, si modo rem facti quis 

nem i uris ignorei: quae scilicet consilio delinquentibus prae- 
stari non solet (Coli. leg. M. et Rom I, 12. De ignorantia cf. 
Wichter Lehrbuch S. 120; Rossbirt Entwickelung § 34). Fr. 108 
de poenis: fere in omnibus poenalibus iudiciis et aetati et im- 
prudentiae succurritur (Cf. Brissonius S. V. imprudentia). Satis 
notum est, lege Cornelia tantummodo eum teneri qui dolo, non 
qui culpa deliquerit (Fr. 1 ad leg. Corn. de sic., cf. Coli. leg. 
M. et Rom. tit. I, 6 ct 7; fr. 7 ad leg. Corn. de sic.; c. 12 C. de 
accus.; fr. 31 ad leg. Aquil.; Pauli rec. sent. V, 23, 12. De in- 
cendiis per negligentiam ortis: f. 30 § 3 ad leg. Aq.; f. 28 $ 12 
de poenis, f. 9 et 11 de incendio; Pauli r. s. V, 3. 0. et V, 20, 
3.; Coli. leg. M. et Rom. XII, 2. Rossbirt Lehrbuch 261; Ent- 
wickelung S. 175.) Quatenus et quibus in criminibus culpa se- 
cundum praecepta iuris Iustinianei plecteretur exponere non 
est hujus loci (Cf. Matthaeus S. 765. Wachter Lehrbuch S. 129 
et qui hic citantur Welckerus et de Loehrius ; Rosshirt Entwi- - 
ckelung S 26). Ut in libris rhetoricis distinguitur inter impulsio- 
nem et ratiocinationem, sic Marcianus propositum sejungit ab 
impetu. Proposito delinquunt latrones, |qui factionem habent. 
Impetu autem (qui quidem ab jurisconsultis Romanis non ac- 
curatius definitur, nec speciebus suis et caussis plene describi- 
tur), cum per ebrietatem ') ad manus vel ad ferrum venitur. 

1) Temulentua, qui poenae non «ubiicitur , ti principi male dixerit (c. an. C. 

Quae diversitas in modo delinquendi ad animadversionem quo- 
que multam vim habuit. Ciceronis tempore culpa in iis crimini- 
bus in quibus leges dolum statuerent, ex his ipsis legibus 
puniri non poterat: impetus autem, utpote qui dolum non ex- 
cluderet, nihil excusationis habebat quo minns poena ordina- 
ria infligeretur. At serioribus temporibus et ob culpam, quae 
e. g. in criminibus contra legem Corneliam extra ordinem coer- 
cebatur, et ob impetum levior et mitior poena plerumque lo- 
cum habuit (cf. Matthaeus S. 793 et quae ab eo afferuntur lo- 
ca; Rosshirt Entwickelung 1, 9). Caussa haec est, quod donec 
quaestiones perpetuae ad crimina vindicanda constituta erant, 
iudicum omnis potestas eo rediret, ut pro ordine iudiciorum 
publicorum reum vel absolverent, vel in poenam legibus statu- 
tam condemnarent *): eam ipsam autem mitigare nequaquam 
possent (cf. Bessercr de mitigatione poenarum iuris criminalis 
Romanorum inter rcipublicae tempora Heidelberg 1827; et Ross- 
hirt Entwickelung S. 71). Quare in libris rhetoricis caussae 
quibus supplicia leniantur, et de eorum severitate quidquam 
detrahatur, nullo verbo notantur: at ab Quintiliano, cujus tem- 
pore alia facies iudiciorum erat, commemorantur (VII, 4, 15. 16). 

■i quia Imperat ) e* «antentia Godofrcdi (Jm comment. ad C. Tk’ T. Ili, p. 53) non 
«t idem atquo ebria*. 

*) Aopunta» tertiam tabellam iadicibu* dedit, qua ignoiceretur ili quo» 
fraude ad ■ignaaduia totamentum vel errare tadnetoa roniiitiuet. Suet. c. 83. 

Ordo antiquus indiciorum publicorum sub imperatoribus ex usu 
recessit , et in ejus locum cognitiones extraordinariae successe- 
runt (fr. 8 de iud. pubi., fr. 15 $ 1 ad Sct Turpil.) ita ut ani- 
madvertendi in reos alia ratio esset, et magistratus modum poe- 
nae pro delinquendi diversitate statuere possent. Fr. 13 de poe- 
nis (Ulpianus de appellationibus): »Hodie licet ei qui extra or- 
dinem de crimine cognoscit, quam vult sententiam ferre, vel 
graviorem, vel leviorem, ita tamen ut in utroque modo ratio- 
nem non excedat. « 

Postquam haec scripseram, allatus mihi est liber viri in- 
geniosissimi C. Th. Welckeri: die Universal- und dic juristisch— 
politische Encyclopadie und Mcthodologie, qui (p. 623 sq.) de 
aequitate, cujus notionem et fines non satis certos fuisse pagina 
decima significavi , subtilissime et doctissime disputat, camquc 
diverso sensu et potestate usurpari contendit. Dubito autem, 
num Cicero et iurisconsulti Romani de hac diversitate cogitave- 
rint, eamque in promtu habuerint, licet fortasse obscure eorum 
animo obversata fuerit. Nusquam enim dicunt vel significant 
notionem aequitatis modo hanc, modo aliam esse. 



Sed iam devenio ad id , cujus caussa haec scripta sunt. 

In locum viri ingenio aeque ac doctrina clari Bartels , qui 
cum nostra academia Berolinensem commutavit, e Hcrbipolensi- 

bus huc vocatus est vir celeberrimus Heutinger, Pathologiae et 
Therapiae P. P. 0., instituti clinici medici director. Abitu col- 
legae dilectissimi pariter atque acstimalissimi , viri clarissimi et 
experientissimi D. G. II. Suschii ad Berolinenses academia no- 
stra novam iacturam fecit, ad quam resarciendam auctoritate et 
clementia augustissimi et potentissimi principis electoris jam no- 
ster est factus, ut xenodochium obstetricium regat, vir experien- 
tissimus et generosissimus de Siebold , qui hucusque apud Be- 
roliuenses medicinam privatim docuit 

Iam diu valetudine adversa confectus diem supremum obiit 
Vimez , artis saltandi magister peritissimus. 

Numerus civium acadcmicorum hoc anno paulum adau- 
ctus est. 

Quod reliquum est solemni inaugurationi novi Prorectoris, 
ut interessc velint magnificus et perillustris Procancellarius, Pro- 
fessores et Doctores summe venerandi, consultissimi, experieu- 
tissimi, excellentissimi, Cives Academiae generosissimi et prae- 
nobilissimi, nec minus Academiae bonarumque artium fautores 
et cultores omnium ordinum honoratissimi, observantissime at- 
que humanissime oro rogoque. 

